**Keiichi Okabe** (岡部 啓一, *Okabe Keiichi*, født 26. mai 1969) er en japansk komponist, best kjent for å ha komponert musikk til *Tekken* og *Drakengard*-seriene. Han begynte sitt arbeid hos Namco i 1994, hvor han i all hovedsak komponerte musikk til arkadespill. Utenom videospill, har han komponert musikk til anime som *Working!!* og *Yuki Yuna is a Hero*. Han etablert et musikkproduksjonsstudio kalt Monaca i 2004, som komponerer musikk til diverse typer media.

Biografi
--------

Okabe tok timer i å lære seg å spille el-orgel som barn. Der tok han for seg samtidsmusikk og filmmusikk. Selv om han ikke lærte mye av lærere, utviklet han musikkferdighetene sine ved å bli med i et band og å ta opp musikk. Han har selv sagt at han har blitt påvirket av Henry Mancini, Ennio Morricone og Ryuichi Sakamoto. Etter at han fullførte utdanningen sin ved Kobe Design University, startet han arbeidet sitt hos Namco i 1994, og hans første arbeid ble en del spor til *Spiral Fall*. Etter dette arbeidet han med spill som *Air Combat 22*, i tillegg til noen spor til Playstation 1-versjonen av *Tekken 2*. Dette førte til at han komponerte musikken i *Tekken 3* sammen en annen komponist fra Namco, Nobuyoshi Sano. Begge to valgte å komponere big beat-musikk til dette spillet, ettersom det passet atmosfæren til spillet godt, og at det ikke hadde blitt gjort i et videospill før. Okabe og Sano arbeidet deretter med *Tekken Tag Tournament* med flere andre komponister.

Han forlot Namco i 2001 for å jobbe frilans, ettersom han ville ha mer frihet til å arbeide utenom spill. Dette førte til at kan komponerte en rekke sanger for diverse artister, blant annet Ryuichi Kawamura. Tre år senere grunnla han musikkproduksjonsstudioet Monaca. I begynnelsen besto dettte kun av han selv, men senere ble andre komponister som tidligere jobbet hos Namco med, blant annet Satoru Kōsaki, som også ønsket å jobbe med musikk utenom spill.

I 2010 var han hovedkomponist for spillet *Nier*, og ble assisert av andre komponister i Monaca, blant andre Kakeru Ishihama and Keigo Hoashi, i tillegg til Takafumi Nishimura fra Cavia. Til spillets handling komponerte han et lydspor som han beskrev som mystisk, delikat og flyktig. De ble gitt mye frihet mens de arbeidet under Yoko Taro, som haddde gått på samme universitet som Okabe, og tidligere også hadde arbeidet hos Namco med grafisk design. Komponistene arbeidet med den engelsk-japanske sangeren Emi Evans, som skrev og sang all sangteksten til spillmusikken.

Etter dette komponerte Okabe, Ishihama og Hoashi musikken til oppfølgeren til *Nier*, *Nier: Automata*, nå også sammen med Kuniyuki Takahashi. Denne musikken fikk en pris for «Best Score/Music» under The Game Awards 2017, og kom på andre plass til prisen for «Best Original Music» under IGN's Best of 2017 Awards.

I 2019 komponerte han musikk for battle royale-spillet *Cyber Hunter* sammen med Ryūichi Takada og fiolinisten Yū Manabe.

Referanser
----------

1. ↑   oppført som 岡部啓一, bgm.tv[Hentet fra Wikidata]
2. ↑  «Keiichi Okabe Interview: Drakengard 3, NieR, and More | RPGFan». *RPGFan* **(engelsk)**. 2. juni 2014. Arkivert fra originalen 25. juli 2022. Besøkt 25. juli 2022.
3. ↑  Turcev, Nicolas (21. mai 2019). *The Strange Works of Taro Yoko: From Drakengard to NieR: Automata* **(engelsk)**. Third Éditions. ISBN 978-2-37784-236-0.
4. ↑  Davies, Paul (15. august 2001). «PlayStation News: Tekken 3 musicians choose Big Beat - ComputerAndVideoGames.com» (PDF). *Computer and Video Games* **(engelsk)**. Arkivert fra originalen (PDF) 16. oktober 2021.
5. ↑  «ZMCX-1094 | Tekken Tag Tournament Direct Audio - VGMdb». *VGMdb* **(engelsk)**. Arkivert fra originalen 23. juni 2022. Besøkt 9. august 2022.
6. ↑  «アニメに欠かせないサウンドを手掛けるMONACAに聞く、気鋭のサウンドクリエイター集団の過去から現在まで【MONACAインタビュー前編】». *Newtype* **(japansk)**. Arkivert fra originalen 18. november 2021. Besøkt 25. juli 2022.
7. ↑  «One Year Later, Composer Keiichi Okabe Looks Back at Nier:Automata». *PlayStation Blog* **(engelsk)**. 7. mars 2018. Arkivert fra originalen 25. juli 2022. Besøkt 25. juli 2022.
8. ↑  Prell, Sam (12. april 2018). «Ever heard of a "wet" soundtrack? Nier: Automata's composer says it helped set the game apart». *Gamesradar* **(engelsk)**. Arkivert fra originalen 15. mai 2022. Besøkt 25. juli 2022.
9. ↑  «NIER Soundtrack Composer Interview | SQUARE ENIX MEMBERS». *Square Enix* **(engelsk)**. Arkivert fra originalen 7. september 2010. Besøkt 25. juli 2022.
10. ↑  «Deep into NieR: Interview With Vocalist and Lyricist Emi Evans». *Original Sound Version* **(engelsk)**. Arkivert fra originalen 22. juni 2022. Besøkt 25. juli 2022.
11. ↑  «The Game Awards 2017 Winners Headlined By Zelda: Breath Of The Wild's Game Of The Year». *GameSpot* **(engelsk)**. Arkivert fra originalen 16. juli 2022. Besøkt 25. juli 2022.
12. ↑  «Best Original Music - Best of 2017 Awards Wiki Guide». *IGN* **(engelsk)**. Arkivert fra originalen 25. juli 2022. Besøkt 25. juli 2022.
13. ↑  «Cyber Hunter - VGMdb». *VGMdb* **(engelsk)**. Arkivert fra originalen 18. november 2021. Besøkt 9. august 2022.

Eksterne lenker
---------------

* (en) Keiichi Okabe på Discogs Rediger på Wikidata

* (en) Keiichi Okabe på MusicBrainz Rediger på Wikidata

| * v
* d
* r
*Drakengard* |
| --- |
| Hovedserien | *Drakengard*  • *Drakengard 2*  • *Drakengard 3* |
| *Nier* | *Nier*  • *Nier: Automata*  • *Nier Reincarnation* |
| Figurer | Zero  • 2B |
| Selskaper | Cavia  • Access Games  • PlatinumGames  • Monaca |
| Personer | Yoko Taro  • Nobuyoshi Sano  • Keiichi Okabe  • Akihiko Yoshida |

|  |  |
| --- | --- |
| Oppslagsverk/autoritetsdata | VIAF **·** NDL **·** MusicBrainz **·** Discogs
 |

Portal: Videospill